Diari Oficial de la Generalitat Valenciana


Sumari del DOGV 5967, del 04-03-2009 (2009/2256)

Informació pública de la proposta per a estimar el recurs de reposició contra l'acord d'aprovació del Pla Parcial SUR 13.
-------------------------------------------------------------------------------------------------------------------------

### Dades del document

Número de DOGV
:   5967

Data del DOGV
:   04-03-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/2256


Data del document
:   26-02-2008

Organisme emissor
:   Ajuntament de Vinaròs

Tipus de document
:   Informació Pública

Descriptors 

:   * Vinaròs
    * pla d'urbanisme
    * administració local

Informació pública de la proposta per a estimar el recurs de reposició contra l'acord d'aprovació del Pla Parcial SUR 13. [2009/2256]  
El Ple de l'Ajuntament, en sessió celebrada el dia 11 de novembre de 2008, va adoptar entre altres l'acord següent:  
«4. Proposta per estimar el recurs de reposició contra l'acord d'aprovació del Pla Parcial SUR 13. Atés el dictamen de la Comissió Informativa d'Urbanisme de data 03.10.2008.  
Atés l'informe proposta emés per la TAG d'Urbanisme:  
"En relació amb el recurs interposat per Luis Felip Miralles, en nom i representació de l'Agrupació d'Interés Urbanístic contra la notificació de l'acord adoptat pel Ple de la corporació, en sessió celebrada el dia 8 de juliol de 2008, sobre aprovació del Text Refós del Pla Parcial SUR 13 del PGOU.  
La tècnica que subscriu informa:   
Primer. El Ple de l'Ajuntament, previ procediment seguit a este efecte, en sessió celebrada el dia 8 de juliol de 2008, va adoptar l'acord següent:  
5. Aprovació del text refós del Pla Parcial corresponent al SUR 13, i desestimar les al·legacions presentades a aquest. Atés el dictamen de la Comissió Informativa d'Urbanisme de data 5 de maig de 2008.  
Atés l'informe proposta emés conjuntament per la TAG d'Urbanisme i l'arquitecta municipal:  
"Ana N. Arnau Paltor, arquitecta municipal i M. Carmen Redó Solanilla, tècnica d'administració general de l'Ajuntament de Vinaròs, en relació amb l'assumpte de referència informen  
Antecedents:  
1. Amb data 10 de juliol de 2002, registre d'entrada 9784 (registre d'entrada en servicis tècnics ST/1281) es presenta davant de l'Ajuntament de Vinaròs instància, firmada per Juan Alberto Oller Sanz, en representació de la mercantil Calviga, SA, sol·licitant que es tinga per presentada alternativa tècnica de Programa d'Actuació Integrada per a l'Àmbit de la Unitat d'Execució SUR-13 del PGOU.  
2. Junt amb la instància es presenten els documents següents:  
- Memòria pròpia del programa d'actuació integrada.  
- Pla parcial amb modificació del Pla General.  
- Avantprojecte d'urbanització.  
- Justificant d'haver sol·licitat la cèdula d'urbanització.  
3. La documentació presentada va ser sotmesa a informe tècnic, en què es conclou que la documentació es troba completa i complix els requisits i contingut de l'article 32-A i B i 29-4 de la Llei 6/1994, Reguladora de l'Activitat Urbanística.  
4. Mitjançant Resolució d'Alcaldia de data 19 d'agost de 2002, es va disposar sotmetre a informació pública l'alternativa presentada d'acord amb els tràmits disposats en l'article 46 de la LRAU.  
5. Consten acreditats en l'expedient els tràmits d'informació pública, per mitjà de publicació en el diari Mediterráneo i Diari Oficial de la Comunitat Valenciana de 19.09.2002. En el dit període es presenten al·legacions pels interessats següents:  
6. Finalitzat el termini de 20 dies d'exposició pública de l'alternativa tècnica, s'obri el termini de cinc dies (art. 46 LRAU), per a la presentació de proposicions juridicoeconòmiques. Durant el dit termini es presenta, per mitjà d'un escrit de data 21.10.2002, reg. 13304, proposició juridicoeconòmica i proposta de conveni urbanístic del programa de referència per la mercantil Calviga, SA.  
7. Previ examen de la documentació i informe respecte d'això, l'Ajuntament, en sessió celebrada pel Ple de la corporació el dia 9 de març de 2004, va acordar   
" ... aprovar provisionalment el programa d'actuació urbanística del SUR 13,.   
3. Decidir com a modalitat de gestió la gestió indirecta. Adjudicar provisionalment a la mercantil Calviga, SA l'execució del programa, quedant condicionada a la seua aprovació definitiva i resta de tràmits exigibles.  
4. Una vegada aprovat definitivament amb adjudicació definitiva, es requerirà l'adjudicatària perquè deposite la fiança o garantia d'urbanització, equivalent al 7% de les càrregues d'urbanització. La dita fiança haurà de presentar-se en el termini de 15 dies a comptar de la notificació de l'acord d'adjudicació definitiva. Així mateix, en el termini de 30 dies haurà de subscriure el conveni urbanístic proposat.  
5. Facultar l'alcalde per a la subscripció dels documents necessaris per a l'execució del present acord, així com per a l'aprovació de les modificacions que resulten de l'execució.  
6. Notificar el present acord als interessats.  
7. Remés l'expedient a la conselleria per a la seua aprovació, esta sol·licita informes sectorials a la Direcció General de Carreteres i Educació. Com a conseqüència de les condicions imposades per Carreteres, la mercantil urbanitzadora presenta text refós de pla parcial i projecte d'urbanització, que té entrada en l'Ajuntament en data 4 de juny de 2007, i resulta sotmés a informació pública, per mitjà de publicació en el Diari Oficial de la Comunitat Valenciana (DOCV núm. 5626), amb audiència prèvia als propietaris afectats. En el dit tràmit s'han presentat al·legacions per part dels propietaris següents:  
Al·legació presentada per:  
L'agrupació d'interés urbanístic, reg. d'entrada 19803.  
Ovidio Aparicio Aparicio, reg. d'entrada 0190192.  
Amador Jovaní Beltrán i Amador Jovaní Codina, reg. d'entrada 019213.  
Francisco Miralles Lluch, reg. 19.309.  
L'arquitecta municipal ha emés informe sobre les dites al·legacions quant als aspectes d'ordenació del planejament i donada audiència del contingut d'estes al proponent del programa, la mercantil Calviga, SA presenta escrit on sol·licita que es desestimen estes basant-se en les consideracions que en l'escrit s'exposen, i que la tècnica informadora subscriu .  
8. Complint l'informe del Ministeri de Foment, s'aporta text refós del pla parcial que modifica el següent respecte del pla parcial aprovat provisionalment:  
· S'ha eliminat les superfícies de sòl destinades a equipament, centres de transformació de les zones 2 i 3, en les zones verdes, passant-les a parcel·les lucratives.  
· S'ha ajustat el límit del sector al domini públic de la N-340 i al carrer de Pius XII, és a dir, a la realitat física existent, passant el sector a tindre una superfície de 45.872,45 m². Així mateix, les alineacions s'han ajustat a la línia límit d'edificació de la N-340 i a les línies de propietat o final de la vorera en l'avinguda de Castelló i en Pius XII, provocant un reajustament de les superfícies de les zones i parcel·les respecte de les quals figuraven en el pla parcial.  
· S'ha eliminat part de l'equipament ZUDS, obrint-se la via de servici de la N-340 i això ha obligat a obtindre la superfície d'equipament en la zona 6, reduint la superfície de sòl destinada a ZU6.  
· S'han tingut en compte les noves superfícies de sòl dotacional afectades al seu destí, a causa de l'avinguda de Castelló i al barranc Capsades. No obstant això, s'ha mantingut l'edificabilitat total, ja que la parcel·la 1.1 que necessita un estudi de detall permet materialitzar-la.  
· S'ha adaptat l'estructura viària del sector per a complir el decret d'accessibilitat al medi urbà.  
· S'ha reservat sòl per a materialitzar un 25% del sostre del sector a algun règim de vivenda de protecció pública.  
· S'ha convertit el vial VI en carrer de vianants.  
Les dites modificacions suposen que l'aprovació definitiva del pla parcial siga d'aprovació definitiva municipal, com així s'indica en l'escrit remés per la conselleria, de data d'entrada 7 d'abril de 2008.   
Vist el que s'ha exposat, els tècnics que subscriuen proposen:  
Aprovar el text refós del Pla Parcial corresponent al SUR 13, i desestimar les al·legacions presentades a este i, en conseqüència, elevar l'acord adoptat pel Ple, en sessió celebrada el dia 9 de març de 2004, d'aprovació provisional del programa d'actuació integrada, a definitiu."  
Segon. Quant al que ha al·legat l'agrupació d'interés urbanístic, com s'indica en l'acord adoptat, l'arquitecta municipal va emetre informe sobre l'al·legació, en el sentit següent: "Al·legació formulada per l'Agrupació d'Interés Urbanístic SUR 13 Vinaròs" - reg d'entrada 19516 de 16 de novembre 2007:  
Al·legació segona - 2n. Sobre el traçat del vial H2. En la proposta forma un angle de 90º. Es manifesta en contra d'esta disposició al·legant que hauria de seguir un traçat recte dividint la parcel·la dotacional prevista en dos reduint-les al màxim per a no afectar edificacions existents. I preveient suficient reculada a límits d'estes.  
En la mateixa al·legació es fa referència a dos parcel·les concretes: les de Luis Felip Miralles i un altre i d'Ovidio Aparicio Aparicio en què el traçat del vial H2 i la disposició del dotacional suposen el derrocament de tanques i instal·lacions en un cas i a més de part d'una terrassa en l'altre, així com una situació de fora d'ordenació de nivell 2 per no complir les distàncies de reculada.  
Respecte d'això, cal dir que la necessària reubicació del dotacional que, per imperatiu de carreteres, ha hagut de ser eliminat de la zona de protecció de la N-340 respon a un criteri d'obtenció del màxim benefici per a l'interés general amb el mínim perjuí per als propietaris d'edificacions existents en l'àmbit del pla. Així, per a obtindre un dotacional amb una superfície adequada a l'ús a què es destina, afectant el mínim possible a les edificacions existents com als seus accessos, la solució passa pel traçat del vial H2 amb un canvi d'alineació de 90º.  
La proposta de l'agrupació (mantindre el traçat recte del vial H2) suposa la divisió d'un dotacional en dos de superfície menor i menor profunditat, que, segons el parer de qui subscriu, suposa un perjuí per a l'interés general, llevat que l'administració a la propietat del qual vagen destinats estos dotacionals tinga ja previstos usos per als quals unes parcel·les de tan escassa superfície foren adequades (aprox 1000m²)  
Tal com s'exposa en l'escrit presentat per l'urbanitzador en resposta a les al·legacions, la distribució proposada per l'agrupació d'interés urbanístic, únicament respon a l'interés particular contravenint els articles 1.1 d), 2.2 i 2.5 de la LRAU.   
D'altra banda, en l'al·legació segona de l'Agrupació d'Interés Urbanístic SUR 13 Vinaròs se sol·licita l'accés directe de camions des de la N-340 a la P1-2, a l'efecte de generar menys indemnitzacions per tancament i trasllat de negocis en funcionament   
Respecte d'això cal dir que la decisió última sobre el dit aspecte és del titular de la dita carretera. De fet, la configuració indicada en el text refós respon a les exigències de carreteres indicades en els informes emesos sobre el pla parcial aprovat provisionalment per l'Ajuntament.  
D'acord amb les conversacions mantingudes amb els tècnics al servici del dit servici, i tal com s'ha indicat en la fitxa de gestió del text refós, les parcel·les que el tenen actualment, mantindran de forma provisional el seu accés directe mentre no s'executen els de la via de servici projectada. La solució provisional ha d'indicar-se en el projecte d'urbanització que no és objecte del present informe, i, en tot cas, haurà de ser autoritzada per Carreteres."  
Si bé és cert que com indica el recurrent en el recurs plantejat, en l'acord adoptat no es va transcriure el dit informe i, en conseqüència, no es va motivar la desestimació de l'al·legació.  
Tercer . Respecte del que s'ha al·legat pel recurrent quant a l'aplicació de la Llei 6/1994 (LRAU) basant-se en la disposició transitòria primera de la Llei 16/2005 respecte del pla parcial aprovat, la dita al·legació va ser objecte d'informe jurídic, si bé és cert que l'acord del ple, tal com s'ha indicat en l'exposant segon, no arreplega els motius de la desestimació. En efecte, es va emtre informe sobre la dita al·legació en el sentit següent: "la pretensió del recurrent no té suport legal a la vista de la disposició transitòria primera de la Llei Urbanística Valenciana, Llei 16/2005, i disposició transitòria quarta del Reglament d'Ordenació i Gestió Territorial i urbanística Valenciana."   
Quart. Quant a la reiteració de la proposta de modificació del disseny del vial H2, de manera que el sòl dotacional quedaria configurat en dos parcel·les de 1.006,34 i 1000,37 metres quadrats, una en la zona M-6, una altra en la M-5, sol·licitant que es modifique el traçat del vial H2 de manera que este continue en línia recta des de la seua connexió amb el carrer de Pius XII fins al vial V2. Respecte d'això i atés que la dita distribució de l'equipament no menyscaba l'interés públic, ja que per les seues dimensions i situació resulten adequades als seus fins, la Regidoria d'Urbanisme proposa estimar l'esmentada proposta.  
Vist el que s'ha exposat, la tècnica que subscriu emet la següent proposta d'acord:  
1r. Estimar el recurs de reposició interposat per Luis Felip Miralles, en nom i representació de l'agrupació d'interés urbanístic contra la notificació de l'acord adoptat pel Ple de la corporació, en sessió celebrada el dia 8 de juliol de 2008, sobre aprovació del text refós del Pla Parcial SUR 13 del PGOU, ja que efectivament l'acord no va motivar la desestimació de les al·legacions presentades i, en conseqüència, declarar l'acord adoptat nul, per infracció de l'article 54 de la Llei 30/1992.  
2n. Adoptar l'acord d'aprovació del text refós del Pla Parcial SUR 13 del PGOU, desestimar parcialment les al·legacions presentades per l'agrupació d'interés urbanístic, i motivar la desestimació d'estes basant-se en el que s'ha informat.  
3r. Estimar la proposta de modificació del traçat viari H2 conforme a la proposta realitzada per l'agrupació d'interés urbanístic."  
Sotmés l'assumpte a votació, el Ple de l'Ajuntament acorda aprovar per majoria la proposta d'acord amb 11 vots a favor (7 vots PSPV-PSOE, 3 vots PVI i 1 vot BLOC) i 10 vots en contra (PP).»  
Vinaròs, 26 de novembre de 2008.- L'alcalde: Jorge Romeu Llorach.